Nafarroako Parlamentuko Mahaiak, 2023ko otsailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, Volkswagenen hornitzaileen parkea mantentzeko bermeei eta Landabengo plantan enplegua mantentzeko trantsizio-plan negoziatuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko otsailaren 20an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak ahoz erantzun dezan:

Nafarroako lehendakariak zer berme lortu zuen Volkswagenen Alemaniako egoitzara egin berri duen bisitan egungo hornitzaileen parkea, zeinak 10.000 langile baititu, mantentzeari buruz? Zer trantsizio-plan negoziatu da Landabengo plantako enplegua mantentzeko?

Iruñean, 2023ko otsailaren 16an

Foru parlamentaria: Carlos Pérez-Nievas López de Goicoechea